Līgums Nr. FM VID 2024/289

**“Videokameru, fotoaparātu un aksesuāru piegāde”**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests** (turpmāk – Pasūtītājs vai VID), kura vārdā saskaņā ar \_\_\_\_\_\_\_\_\_\_\_\_\_\_\_\_\_rīkojas VID ģenerāldirektor\_ \_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā turpmāk saukti arī kā “Puses”, bet atsevišķi kā “Puse”,

pamatojoties uz iepirkuma “Videokameru, fotoaparātu un aksesuāru piegāde”, iepirkuma identifikācijas Nr. FM VID 2024/289 rezultātiem, noslēdz šādu līgumu, turpmāk tekstā – Līgums:

**1. Līguma priekšmets**

* 1. Pasūtītājs uzdod un Piegādātājs piegādā, ievērojot Līguma un tā pielikumu noteikumus un Latvijas Republikā spēkā esošo saistošo normatīvo aktu prasībām atbilstošus, kvalitatīvus, jaunus, nelietotus fotoaparātus, videokameras un aksesuārus (turpmāk – Prece) oriģinālā ražotāja iepakojumā.
	2. Detalizēts Preces nosaukums un specifikācija norādīta Līguma 1. pielikumā. Preces cenas norādītas Līguma 2. pielikumā.

**2. Līguma kopējā summa un norēķinu kārtība**

2.1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar spēkā esošo nodokļa likmi.

2.2. Līguma kopējā summā ir ietvertas visas Līguma 1. punktā minētās piegādes izmaksas saskaņā ar Līguma 2. pielikumā noteiktajām cenām.

2.3. Līguma 2. pielikumā noteiktajās cenās ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Līguma 3.2.apakšpunktā noteiktajai Preces piegādes vietai, darbaspēka izmaksas, nodokļus, izņemot PVN, nodevas, ar garantijas nodrošināšanu saistītās izmaksas, nekvalitatīvas, bojātas un/vai līguma nosacījumiem neatbilstošas Preces apmaiņas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas un citas ar Preces piegādes savlaicīgu un kvalitatīvu izpildi saistītās izmaksas.

2.4. Pasūtītājs par piegādāto Preci samaksu veic saskaņā ar Līguma 2. pielikumā noteiktajām cenām 30 (trīsdesmit) darba dienu laikā no dienas, kad Piegādātājs piegādājis Preci un Līguma 10.8.1. apakšpunktā noteiktā Pasūtītāja pilnvarotā persona (turpmāk – Pasūtītāja pilnvarotā persona) ir parakstījusi pavadzīmi.

2.5. Piegādātājs elektroniski sagatavoto rēķinu nosūta uz Pasūtītāja elektroniskā pasta adresi: FP.lietvediba@vid.gov.lv vai e-rēķinus uz eAdresi EINVOICE\_VID@90000069281.
Ja Piegādātājs Pasūtītājam iesniedz elektronisko rēķinu, tad tam ir jāatbilst normatīvajos aktos noteiktajam formātam. Maksājumu pārskaita uz Piegādātāja norādīto norēķinu kontu kredītiestādē.

2.6. Lai novērstu Līguma pirmstermiņa izbeigšanu un Līguma pienācīgas neizpildes risku, Līguma 2.pielikumā norādītās cenas var tikt izmainītas nepārsniedzot 10% (desmit procentus) no norādītās cenas tikai Pusēm rakstiski savstarpēji vienojoties un ievērojot šādus nosacījumus:

2.6.1. 1 (vienu) reizi Līguma darbības laikā, bet ne ātrāk kā 1 (vienu) gadu no Līguma spēkā stāšanās dienas;

2.6.2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);

2.6.3. ja Preces cenas ir izmainījis to izgatavotājs vai oficiālais izplatītājs un Piegādātājs par to iesniedz Pasūtītājam Preces izgatavotāja vai oficiālā izplatītāja izsniegtu apliecinājumu.

2.7. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad Līguma 5.11.1. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

2.8. Pasūtītājam nav pienākuma izlietot Līguma 2.1. apakšpunktā norādīto Līguma kopējo summu, pasūtot Preci Līguma darbības laikā.

**3. Preces piegādes kārtība**

3.1.Piegādātājs par saviem līdzekļiem, izmantojot sev pieejamo darbaspēku un transportu, nodrošina kvalitatīvas, jaunas, nelietotas un Līguma nosacījumiem atbilstošas Preces savlaicīgu piegādi uz Līguma 3.2. apakšpunktā noteikto Preces piegādes vietu, atbilstoši Pasūtītāja pilnvarotās kontaktpersonas elektroniski nosūtītajam Preces pieteikumam. Piegādātājs nodrošina un veic piegādātās Preces izkraušanas darbus Preces piegādes vietā Pasūtītāja pilnvarotās personas norādītajās telpās.

3.2. Piegādātājs piegādā Preci Talejas ielā 1, Rīgā darba laikā: no pirmdienas līdz ceturtdienai no 08.15 līdz plkst.15.30 un piektdienās no plkst.08.15 līdz plkst.14.00.

3.3. Piegādātājs nodrošina Preces piegādi atsevišķu piegāžu veidā Pasūtītājam ne vēlāk kā 30 (trīsdesmit) darba dienu laikā no dienas, kad Līguma 10.8.1.apakšpunktā noteiktā Pasūtītāja pilnvarotā persona Līguma 10.8.2.apakšpunktā norādītajai Piegādātāja pilnvarotajai personai nosūtījusi vēstuli par Preces piegādes pasūtījumu uz Līguma 10.8.2. apakšpunktā norādīto elektroniskā pasta adresi. Pušu pilnvarotās kontaktpersonas iepriekš savlaicīgi saskaņo noteiktu Preces piegādes laiku Pasūtītāja darba laikā piegādes dienā.

3.4. Preces piegāde tiek uzskatīta par veiktu Preces piegādes pavadzīmes Pušu abpusējās parakstīšanas dienā. Abpusēji parakstīta Preces piegādes pavadzīme ir pamatojums norēķinu veikšanai Līgumā noteiktajā kārtībā.

3.5. Piegādātājs Preci piegādā oriģinālajā ražotāja iepakojumā. Kopā ar piegādāto Preci nodod Pasūtītāja pilnvarotajai personai Preces lietošanas instrukciju (Preces glabāšanas un lietošanas prasības) latviešu valodā izdrukātā veidā vai uz datu nesēja.

3.6. Saņemot Preci, Pasūtītāja pilnvarotā persona pārbauda saņemtās Preces atbilstību Līgumam un tā pielikumu nosacījumiem un salīdzina pavadzīmē norādītās Preces atbilstību ar Līgumā un tā pielikumos norādīto informāciju.

3.7. Ja saņemtā Prece neatbilst Preces piegādes Līguma un tā pielikumu nosacījumiem vai Latvijas Republikā spēkā esošo saistošo normatīvo aktu prasībām (kvalitātes, kvantitātes, u.c. prasības), Pasūtītāja pilnvarotā persona saņemto Preci nepieņem un neparaksta Preces pavadzīmi un saskaņā ar Līguma 10.8. apakšpunktu, nosūta Piegādātāja pilnvarotajai personai motivētu pretenziju. Piegādātājs par saviem līdzekļiem bez papildus samaksas novērš piegādātās Preces trūkumus vai arī apmaina to pret jaunu Pasūtītāja prasībām atbilstošu Preci.

3.8. Pušu pilnvarotās personas Preces piegādes pasūtījumus, savstarpējo saraksti, Preces piegādes pasūtījuma vai par Preces neatbilstībām Līguma 1. pielikumā un Latvijas Republikas normatīvajos aktos noteiktajām prasībām (kvalitātes, kvantitātes, u.c. neatbilstības) veic, izmantojot e-pastu, kuru nosūta darba laikā: no pirmdienas līdz ceturtdienai no plkst. 08.15 līdz plkst.15.30 un piektdienās plkst. 08.15 līdz plkst.14.00. Citā laikā nosūtītā informācija uzskatāma par saņemtu nākamajā darba dienā. Par veikto Preces pasūtījumu pierādījumu kalpo Pušu elektroniskā pasta atskaišu par piegādāto e-pastu (piegāde uz adresāta serveri) izdrukas, kas kļūst par Līguma neatņemamu sastāvdaļu.

3.9. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma 2. pielikumā norādīto Preces cenu.

**4. Preces garantija**

4.1. Piegādātājs nodrošina un garantē piegādātās Preces atbilstību Līguma un tā pielikumu nosacījumiem, Preces piegādes pieprasījumam un Latvijas Republikā spēkā esošo saistošo normatīvo aktu prasībām.

4.2. Piegādātājs nodrošina piegādātajai Precei ražotāja noteikto garantiju – 24 (divdesmit četrus) mēnešus – no Preces saņemšanas un Pušu pilnvaroto personu katras attiecīgās Preces pavadzīmes abpusējās parakstīšanas dienas. Piegādātājs Preces piegādes laikā izsniedz Pasūtītāja pilnvarotajai personai attiecīgus Preces garantiju apliecinošus dokumentus.

4.3. Ja garantijas laikā Precei konstatēti trūkumi, bojājumi, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošaenas prasības), Pasūtītāja pilnvarotā kontaktpersona sastāda motivētu pretenziju un nosūta to Pretendenta pilnvarotajai kontaktpersonai uz elektroniskā pasta adresi.

4.4. Piegādātājs Preces garantijas laikā par saviem līdzekļiem 30 (trīsdesmit) darba dienu laikā no Pasūtītāja pilnvarotās personas pretenzijas elektroniskas nosūtīšanas dienas novērš piegādātās Preces (tās daļas) trūkumus un bojājumus, kā arī veikto remontdarbu trūkumus bojājumus, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības). Nepieciešamības gadījumā, Piegādātājs apmaina pret jaunu Līguma, tā pielikumu prasībām un Pasūtītāja prasībām atbilstošu Preci.

4.5. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.

**5. Pušu atbildība**

5.1. Par Līguma noteikumu neizpildi vai nepienācīgu izpildi Puses ir atbildīgas saskaņā ar Līgumā un ar Latvijas Republikā spēkā esošajos normatīvajos aktos noteikto kārtību.

5.2. Par atteikšanos veikt Preces piegādi katra atsevišķā Pasūtītāja pilnvarotās personas elektroniska pieteikuma ietvaros, kas veikts saskaņā ar Līguma 3.3. apakšpunktu, Pasūtītājs prasa un Piegādātājs maksā līgumsodu 400,00 EUR (trīs simti *euro* un 00 centi) apmērā par katru gadījumu.

5.3. Ja Pasūtītājs Līguma 2.4. apakšpunktā norādītajā termiņā neveic samaksu par piegādāto Preci, Piegādātājs prasa Pasūtītāju maksāt līgumsodu 0,1% (viena desmitā daļas procenta) apmērā no piegādātās un nesamaksātās Preces vērtības bez PVN par katru nokavēto maksājuma dienu, bet ne vairāk kā 10% (desmit procenti) no kavētā maksājuma apmēra bez PVN.

5.4. Ja Piegādātājs neievēro Līguma 3.3. un 3.7. apakšpunktā norādīto termiņu, Pasūtītājs katrā atsevišķā gadījumā prasa Piegādātāju samaksāt līgumsodu 0,1% (vienas desmitās daļas procenta) apmērā no piegādātās un nesamaksātās Preces vērtības bez PVN par katru nokavēto maksājuma dienu, bet kopumā ne vairāk kā 10% (desmit procenti) no piegādātās un nesamaksātās Preces vērtības bez PVN.

5.5. Par Līguma 8. apakšpunktā norādīto ziņu izpaušanu Pasūtītājs prasa Piegādātājam maksāt līgumsodu 500,00 EUR (pieci simti *euro* un 00 centu) apmērā par katru gadījumu, bet ne vairāk kā 10% (desmit procentu) apmērā no Līguma kopējās summas.

5.6. Ja Piegādātājs neievēro Līguma 4.4. apakšpunktā noteikto Preces trūkumu novēršanas termiņu, Piegādātājs maksā Pasūtītājam līgumsodu 10,00 EUR (desmit *eur*o un 00 centi) apmērā par katru nokavēto dienu līdz pilnīgai Preces trūkumu novēršanai, bet ne vairāk kā 10% (desmit procenti) no trūkumu nenovērsto Preču vērtības bez PVN.

5.7. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.

5.8. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

5.9. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

5.10 Piegādātājs apliecina, ka Līguma saistību izpildē neveiks darījumus (neiegādāsies preces un nesaņems pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

5.11. Piegādātājs 2 (divu) daba dienu laikā rakstveidā informē Pasūtītāju:

5.11.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patieso labuma guvējam, pārstāvēttiesīgai personai vai prokūristam, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

5.11.2. ja mainās Piegādātājavaldes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

**6. Līguma darbības termiņš**

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz pušu saistību pilnīgai izpildei.
	2. Pasūtītāja pilnvarotā persona ir tiesīga pasūtīt Preci atsevišķu piegāžu veidā līdz ir pagājuši 12 (divpadsmit) mēneši no Līguma noslēgšanas dienas vai līdz brīdim, kad ir izlietota Līguma 2.1.apakšpunktā norādītā Līguma kopējā summa, atkarībā no tā, kurš no nosacījumiem iestājās pirmais.
	3. Pusei ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	4. Pasūtītājam ir tiesības vienpusēji izbeigt Līguma darbību 5 (piecas) darba dienas iepriekš rakstiski paziņojot par to Piegādātājam šādos gadījumos:

6.4.1. ja ir pasludināts Piegādātāja maksātnespējas process;

6.4.2. Ja Pasūtītāju neapmierina Preces kvalitāte, jo tā neatbilst Līguma noteikumiem;

6.4.3. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus un ir apturēta Piegādātāja darbība.

6.5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam:

6.5.1. ja atbilstoši Starptautisko un Latvijas Republikas nacionālo sankciju likumam Līguma 5.11.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

6.5.2. ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

6.6. Neskatoties uz Līguma izbeigšanu, Piegādātājs nodrošina Līgumā norādīto Preces garantijas nosacījumu savlaicīgu un kvalitatīvu izpildi, izņemot Līguma 6.5. apakšpunktā noteikto gadījumu.

**7. Nepārvarama vara**

7.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Forcemajeure*) rezultātā.

7.2. Par nepārvaramu varu netiek uzskatīti Preces defekti vai tās piegādes kavējumi (ja vien minētās problēmas tieši neizriet no nepārvaramas varas).

7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski, bet ne vēlāk, kā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

7.4. Puses tiek atbrīvotas no atbildības saskaņā ar Līguma 7.1. apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.5. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

8. **Informācijas neizpaužamība**

* 1. Piegādātājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Piegādātājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
	3. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Piegādātāja administrācijas un grāmatvedības sagatavotos publiska rakstura pārskatos un atskaitēs u.tml.).

**9. Strīdu izšķiršana**

9.1. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.

9.2. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.

**10. Citi noteikumi**

10.1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.

10.2. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

10.3. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

10.4. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta VID Nodrošinājuma pārvaldes direktors vai persona, kura viņu aizvieto.

10.5. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 10 (desmit) dienas iepriekš.

10.6. Par Līguma grozījumiem un papildinājumiem, izņemot Līguma 10.4.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses var veikt šādus būtiskus Līguma grozījumus – grozīt līguma summu un Līguma 2. Pielikumā norādītās cenas saskaņā ar Līguma 3.9. apakšpunktu, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.

10.7. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

10.8. Puses vienojas, ka Līguma izpildē tiek norīkotas šādas Pušu pilnvarotās personas:

10.8.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

10.8.2. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10.9. Pušu pilnvarotās personas savstarpējā sarakstē (arī Pasūtījumu un pretenziju nosūtīšanā), kas saistīta ar Līguma izpildi, izmanto elektronisko pastu, Līgumā norādītajā Pasūtītāja darba laikā. Elektroniskā pasta vēstule Pusēm, ir saistoša tikai tad, ja vēstule sūtīta no Līguma 10.8. apakšpunktā vai rekvizītu zonā norādītajām elektroniskā pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Citā laikā nosūtītā sarakste uzskatāma par saņemtu nākamajā darba dienā. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (elektroniskajam pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

10.10. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

10.11. Līgums sagatavots uz \_\_ (\_\_\_\_\_\_\_\_\_\_) lapām. Tā neatņemama sastāvdaļa ir 1.pielikums uz \_\_ (\_\_\_\_\_\_\_) lapām un 2.pielikums uz \_\_ (\_\_\_\_\_) lapas. Līgums un tā pielikumi sagatavoti latviešu valodā elektroniska dokumenta veidā un parakstīti ar drošu elektronisko parakstu.

**Pušu rekvizīti un paraksti**

|  |  |
| --- | --- |
| **Pasūtītājs:****Valsts ieņēmumu dienests**Talejas iela 1, Rīga, LV-1978, LatvijaNMR kods: 90000069281Tālr.: 67122689Elektroniskā pasta adrese: vid@vid.gov.lveAdrese: \_DEFAULT@90000069281Norēķinu rekvizīti:Valsts kaseKods: TRELLV22Konta Nr.: LV26TREL2130056037000 | **Piegādātājs:**\_\_\_\_\_\_\_\_\_\_\_\_\_\_\_\_\_\_\_Adrese: Reģ. Nr.  Tālr. Elektroniskā pasta adrese: eAdrese:Norēķinu rekvizīti:Banka: Kods: Konts:   |
| Ģenerāldirektor\_ \_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_ (*amats, vārds, uzvārds*) |

DOKUMENTS IR PARAKSTĪTS ELEKTRONISKI AR DROŠU ELEKTRONISKO

 PARAKSTU UN SATUR LAIKA ZĪMOGU

1.pielikums

Līgumam Nr. FM VID 2024/289

**Preces tehniskā specifikācija**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests,** kura vārdā saskaņā ar \_\_\_\_\_\_\_\_\_\_\_\_\_\_\_\_\_rīkojas VID ģenerāldirektor\_ \_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/289 “Videokameru, fotoaparātu un aksesuāru piegāde” rezultātiem, vienojas par šādu tehnisko specifikāciju:

*/Tiks papildināts ņemot vērā iesniegto piedāvājumu/*

**Pušu paraksti:**

|  |  |
| --- | --- |
| **Pasūtītājs**: **Valsts ieņēmumu dienests**Ģenerāldirektor\_ \_\_\_\_\_\_\_\_\_\_\_\_\_\_\_\_  | **Piegādātājs**:\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (*amats, vārds, uzvārds*) |

DOKUMENTS IR PARAKSTĪTS ELEKTRONISKI AR DROŠU ELEKTRONISKO

 PARAKSTU UN SATUR LAIKA ZĪMOGU

2.pielikums

Līgumam Nr. FM VID 2024/289

**Preces cena**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests,** kura vārdā saskaņā ar \_\_\_\_\_\_\_\_\_\_\_\_\_\_\_\_\_rīkojas VID ģenerāldirektor\_ \_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/289 “Videokameru, fotoaparātu un aksesuāru piegāde” rezultātiem, vienojas par šādām cenām:

*/Tiks papildināts ņemot vērā iesniegto piedāvājumu/*

**Pušu paraksti:**

|  |  |
| --- | --- |
|  |  |
| **Pasūtītājs**: **Valsts ieņēmumu dienests**Ģenerāldirektor\_ \_\_\_\_\_\_\_\_\_\_\_\_\_\_\_\_  | **Piegādātājs**:\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (*amats, vārds, uzvārds*)  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO

 PARAKSTU UN SATUR LAIKA ZĪMOGU